<classify> KULWA MZEE-DAR ES SALAAM DAKTARI wa Hospitali ya Polisi Kilwa Road, Juma Alfani 54,ameieleza Mahakama ya Hakimu Mkazi Kisutu, Dar es Salaam jinsi alivyowahudumiaaskari wawili waliojeruhiwa katika maandamano yaliyofanywa na wafuasi waChadema, Februari 16, mwaka jana. Dk. Alfani ambaye ni shahidi wa tano, alitoa ushahidi janambele ya Hakimu Mkazi Mkuu, Thomas Simba akiongozwa na Wakili wa Serikali, SalimMsemo. Alidai alisajiliwa na Baraza la Madaktari Tanganyika mwaka2014, akapewa namba 2660 na majukumu yake ni kutoa huduma zote za kitabibupamoja na upasuaji. Katika utendaji wangu wa kazi naongozwa na miiko, ikiwemokutotoa siri za mgonjwa, isipokuwa pale inapohitajika kufanya hivyo, alidai. Alidai Februari 16, mwaka jana saa 5:40 usiku alikuwadaktari wa zamu katika wodi ya wazazi, alifuatwa na nesi akimweleza kwambakatika chumba cha dharura kuna wagonjwa wawili wanaume. Mgonjwa mmoja alikuwa anapiga kelele... alikuwa anavuja damukichwani, akilalamika maumivu makali na mkononi. Mgonjwa mwingine alikuwa akiweweseka, alipiga kelele yukowapi hapa... maumivu, niliwauliza manesi kama wameshapata huduma, wakasemabado, nikawaelekeza wachomwe sindano za kutuliza maumivu, walichomwa wakatulia. Koplo Fikiri aliyekuwa anatoka damu kichwani nilipomuhojialidai walikuwa Mkwajuni wanatuliza maandamano ndio akajeruhiwa, nilielekezaawekewe drip, alidai. Alidai alikwenda kumuhudumia Koplo Rahim ambaye shingo yakeilivimba na alikuwa hawezi kugeuka, ambaye alidai akiwa katika maandamanoalishtukia kitu kimemgonga. Shahidi alidai asubuhi alielekeza wagonjwa wafanyiwe vipimokuona jinsi walivyoumia na Februari 20, mwaka jana aliwaona wagonjwawakiendelea vizuri. Washtakiwa katika kesi hiyo ya uchochezi ni Mwenyekiti waChadema, Freeman Mbowe, Naibu Katibu Mkuu Zanzibar, Salum Mwalimu, Naibu KatibuMkuu bara na Mbunge wa Kibamba John Mnyika, Mbunge wa Tarime Vijijini, JohnHeche, Mbunge wa Kawe, Halima Mdee, Mbunge wa Bunda, Esther Bulaya, Mbunge waTarime Mjini, Esther Matiko, Katibu Mkuu, Dk. Vincent Mashinji na Mbunge waIringa Mjini, Mchungaji Peter Msigwa. Kwa pamoja wanakabiliwa na mashtaka 13, yakiwemo kulanjama, kufanya mkusanyiko wenye ghasia, kuhamasisha hisia za chuki, kushawishihali ya kutoridhika, uchochezi na kushawishi utendaji wa kosa la jinai kati yaFebruari mosi na 16, mwaka 2018, Dar es Salaam.  <topic>: kitaifa 